**LĒMUMS**

Liepājā

|  |  |
| --- | --- |
| 2023.gada 26.janvārī | Nr.4/1  (prot. Nr.1, 4.§) |

Par izmēģinājumprojektu “NVO izaugsmes

inkubatora attīstība Liepājā”

Pamatojoties uz Pašvaldību likuma 51.panta ceturto daļu, Valsts pārvaldes iekārtas likuma 48.panta ceturto daļu, Liepājas valstspilsētas un Dienvidkurzemes novada attīstības programmas 2022.-2027.gadam stratēģiskās daļas prioritāti “Atvērta pārvaldība un saikņu stiprināšana starp pašvaldību, uzņēmējiem, nevalstiskajām organizācijām un iedzīvotājiem”, Liepājas valstspilsētas rīcības un investīciju plāna uzdevumu 4.3. “Nodrošināt sabiedrības un uzņēmēju iesaisti un līdzdalību pašvaldības darbā” un projektu JPr\_95 “NVO inkubatora attīstība Liepājā”, Liepājas valstspilsētas pašvaldības domes politisko vadlīniju 2021.-2025.gadam virzienu “Stiprināsim NVO efektivitāti un sadarbību ar pašvaldību”, izskatot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1) un pastāvīgās Finanšu komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt izmēģinājumprojekta “NVO izaugsmes inkubatora attīstība Liepājā” īstenošanu.

2. Nodrošināt izmēģinājumprojekta “NVO izaugsmes inkubatora attīstība Liepājā” īstenošanai nepieciešamo Liepājas valstspilsētas pašvaldības līdzfinansējumu 2023.gadā 10 000,00 EUR (desmit tūkstoši *euro*) bez PVN.

3. Uzdot Liepājas valstspilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot lēmuma 2.punktā minēto līdzfinansējumu Liepājas valstspilsētas pašvaldības 2023.gada budžetā.

4. Uzdot Liepājas pilsētas pašvaldības iestādes “Liepājas pilsētas pašvaldības administrācija” Vides, veselības un sabiedrības līdzdalības daļai veikt projekta īstenošanai nepieciešamās darbības.

5. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Finanšu pārvaldei, Juridiskajai daļai, Vides, veselības un sabiedrības līdzdalības daļai, Domes priekšsēdētāja vietniekam | |